पाएं अपने शहर की ताज़ा ख़बरें और फ्री ई-पेपरडाउनलोड करें
करोना की बढ़ती महामारी व शासन प्रशासन की तैयारी के दावेदारी पर सवाल उठाते हुए भाकपा माले के नेता सह सिकटा विधायक प्रतिनिधि मुख्तार मियां ने शुक्रवार को एक विज्ञप्ति जारी करते हुए कहा कि करोना महामारी में सरकार की लापरवाही दिन प्रतिदिन सामने आ रही है। पूरा प्रदेश महामारी से जूझ रहा है और राज्य सरकार केवल बयानबाजी कर रही है। उन्होंने स्वास्थ्य व्यवस्था को लचर बताते हुए कहा कि नरकटियागंज अनुमंडल अस्पताल में करोना संक्रमित मरीज या फिर अन्य मरीजों का इलाज भगवान भरोसे चल रहा है। अस्पताल में चिकित्सक नहीं हैं। चिकित्सा प्रभारी बताते हैं कि अस्पताल में कार्यरत डाक्टरों को कोरोना पॉजिटिव होने की वजह कठिनाई हो रही है। वहीं स्थानीय उच्च प्रशासनिक अधिकारी काम चलाने की बात कर रही हैं। भाकपा माले नेता ने अस्पताल में स्वास्थ्य सुविधा दुरुस्त करने व आरटीपीसीआर को बहाल करने की मांग की है। ताकी इस आपदा में मरीजों को स्वास्थ्य सेवा का लाभ मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn